एनडीआरएफ की टीम ने छात्राओं को आपदा बचाव का दिया प्रशिक्षण
दयानंदमहाविद्यालय में एनडीआरएफ की 8वीं बटालियन ने छात्राओं को आपदा के समय राहत बचाव का प्रशिक्षण दिया। टीम के सदस्यों के साथ विद्यार्थियों को प्राकृतिक आपदा के दौरान हुए जान माल के नुकसान के बचाव बारे विस्तारपूर्वक जानकारी दी। टीम के इंचार्ज प्रवीण सिंह रावत ने कहा कि घर में आपातकालीन स्थिति के समय निकास द्वार की पहचान करे और जरूरत पड़ने पर उसका प्रयोग करें। भूकंप के समय बिजली, पानी गैस का कनैक्शन काटने के बारे में बताया गया। समय-समय पर भूकम्प संबंधी अभ्यास करने की सलाह दी गई। भूकंप बाढ़ के समय सभी प्रकार की सावधानियों का पता लगाएं ताकि जान माल के नुकसान से बचा जा सके। उन्होंने कहा कि आपदा के समय घबराएं नहीं शांत रहे। भूकम्प के समय घर के अंदर हो तो मेज किसी अन्य मजबूत फर्नीचर के नीचे छुप जाएं। ऐसी स्थिति में खिड़की, आईना, किताबों की अलमारी, पुरानी इमारत, बिजली खंभे, बिजली की लाइन, बिजली की टूटी तारों, लम्बे पेड़ों, टूटे हुए मकान आदि से दूर रहकर अपना बचाव करे। उन्होंने विद्यार्थियों को आपदा के दौरान घायल हुए व्यक्तियों को खून आक्सीजन की कमी से बचाने के उपाय बताए। इस अवसर पर महाविद्यालय के प्रिंसिपल डाॅ. पवन शर्मा, प्राध्यापक महेन्द्र सिंह, डाॅ. ए.एस प्रमार, डाॅ. हेमंत, डाॅ. सुनीता लेगर, डाॅ. पवन शर्मा, डाॅ. जोगिन्द्र सिंह आदि उपस्थित रहे।
विद्यार्थियों को आपदा से बचाव के बारे में प्रशिक्षण देतीं एनडीआरएफ की टीम।
hin_Deva hin_Deva hin_Deva